CELEX: 32014R0019
Language: sk
Date: 2014-01-10 00:00:00
Title: Vykonávacie nariadenie Komisie (EÚ) č. 19/2014 z  10. januára 2014 , ktorým sa mení príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu, v súvislosti s látkou chloroform  Text s významom pre EHP

11.1.2014   
            
            
               SK
            
            
               Úradný vestník Európskej únie
            
            
               L 8/18
            
         VYKONÁVACIE NARIADENIE KOMISIE (EÚ) č. 19/2014
   z 10. januára 2014,
   ktorým sa mení príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu, v súvislosti s látkou chloroform
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s jeho článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:
   
               (1)
            
            
               Maximálne limity rezíduí (ďalej len „MRL“) farmakologicky účinných látok určených na použitie vo veterinárnych liekoch pre zvieratá určené na výrobu potravín alebo v biocídnych výrobkoch používaných pri chove hospodárskych zvierat v Únii sa stanovujú v súlade s nariadením (ES) č. 470/2009.
            
         
               (2)
            
            
               Farmakologicky účinné látky a ich klasifikácia, pokiaľ ide o MRL v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 (2).
            
         
               (3)
            
            
               Chloroform je v súčasnosti zaradený do tabuľky 2 prílohy k nariadeniu (EÚ) č. 37/2010 ako zakázaná látka.
            
         
               (4)
            
            
               Európska agentúra pre lieky dostala žiadosť o stanovenie maximálnych limitov rezíduí pre chloroform v prípade všetkých druhov prežúvavcov a ošípaných.
            
         
               (5)
            
            
               Výbor pre lieky na veterinárne použitie (ďalej len „VLVP“) odporučil, že v prípade používania chloroformu u všetkých druhov prežúvavcov a ošípaných nie je potrebné MRL stanoviť.
            
         
               (6)
            
            
               V záujme ochrany ľudského zdravia sa musí zaručiť, že expozícia spotrebiteľov účinkom rezíduí zostane pod úrovňou prípustného denného príjmu tak, ako sa stanovuje v článku 6 nariadenia (ES) č. 470/2009. Preto je dôležité obmedziť používanie chloroformu na pomocné látky vo vakcínach a obmedziť množstvo látky, ktoré sa môže podať.
            
         
               (7)
            
            
               V zmysle článku 5 nariadenia (ES) č. 470/2009 má Európska agentúra pre lieky zvážiť použitie MRL určených pre farmakologicky účinnú látku v konkrétnej potravine aj v iných potravinách vyrobených z rovnakých druhov, prípadne použitie MRL určených pre farmakologicky účinnú látku v jednom alebo viacerých druhoch aj v prípade iných druhov. VLVP odporučil extrapolovať neexistujúcu potrebu stanovenia MRL v prípade používania chloroformu zo všetkých druhov prežúvavcov a ošípaných na všetky druhy cicavcov určené na výrobu potravín.
            
         
               (8)
            
            
               Tabuľka 1 prílohy k nariadeniu (EÚ) č. 37/2010 by sa preto mala zmeniť tak, aby obsahovala látku chloroform v prípade všetkých druhov cicavcov určených na výrobu potravín, ako aj skutočnosť, že MRL nie je potrebné stanoviť, pričom zápis týkajúci sa chloroformu v tabuľke 2 by sa mal vymazať.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. januára 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 152, 16.6.2009, s. 11.
   
      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).
   
      PRÍLOHA
      Príloha k nariadeniu (EÚ) č. 37/2010 sa mení takto:
      
                  1.
               
               
                  Do tabuľky 1 sa vloží látka chloroform takto:
                  
                              Farmakologicky účinná látka
                           
                           
                              Markerové rezíduá
                           
                           
                              Druh zvierat
                           
                           
                              MRL
                           
                           
                              Cieľové tkanivá
                           
                           
                              Iné ustanovenia [podľa článku 14 ods. 7 nariadenia (ES) č. 470/2009]
                              
                           
                           
                              Terapeutická klasifikácia
                           
                        
                              „Chloroform
                           
                           
                              NEUPLATŇUJE SA
                           
                           
                              všetky druhy cicavcov určené na výrobu potravín
                           
                           
                              nevyžadujú sa MRL
                           
                           
                              NEUPLATŇUJE SA
                           
                           
                              Môže sa používať len ako pomocná látka vo vakcínach a len v hmotnostných koncentráciách neprekračujúcich 1 % a v celkových dávkach, ktoré neprekročia 20 mg na zviera
                           
                           
                              ŽIADNA“
                           
                        
            
                  2.
               
               
                  V tabuľke 2 sa látka chloroform vypúšťa.